จากการเห็นรีวิวมากมาย เลยตั้งใจขับรถกันไปจาก กทม เพื่อไปลองร้านนี้โดยเฉพาะ .. ไปถึงร้านตอนประมาณสิบโมงครึ่ง คนไม่เยอะมาก ไม่ต้องรอคิว เข้าไปทานได้เลย อากาศค่อนข้างร้อนมากๆ ข้างในร้านก็จะอบๆ หน่อย 

วันนี้ทานกั้งกระเทียมเป็นกับข้าว ข้าวราดกะเพราะรวมมิตร และข้าวราดปูผัดพริกเผา
อาหารค่อนข้างรสจัด และหนักพริกไทยมาก ทำให้เผ็ดร้อนมาก ถ้าใครไม่ทานเผ็ดมากอาจจะต้องบอกตอนที่สั้งอาหารให้ลดความเผ็ดร้อนหน่อย โดยรวมแล้วอาหารไม่ได้สดมากเท่าที่คิดไว้ ถ้าใครที่บ้านอยู่ไม่ไกลและสะดวกไปก็แนะนำให้ไปลอง แต่ถ้าต้องตั้งใจขับรถมาไกลๆ เพื่อทานอาจจะผิดหวังได้เล็กน้อยค่ะ 